Likumprojekts

**Grozījumi Apdrošināšanas un pārapdrošināšanas likumā**

Izdarīt Apdrošināšanas un pārapdrošināšanas likumā (Latvijas Vēstnesis, 2015, 124. nr.; 2017, 152., 222. nr.) šādus grozījumus:

1. Izteikt 1. panta otro daļu šādā redakcijā:

"(2) Likumā lietotie termini atbilst Apdrošināšanas līguma likumā un [Finanšu konglomerātu likumā](http://likumi.lv/ta/id/111218-finansu-konglomeratu-likums) lietotajiem terminiem."

2. Izteikt 94. panta otro daļu šādā redakcijā:

"(2) Ja netiek pildīti Apdrošināšanas līguma likuma [11. panta](http://likumi.lv/ta/id/48896-par-apdrosinasanas-ligumu#p6) otrās daļas, 34. panta pirmās un otrās daļas un [60. panta](http://likumi.lv/ta/id/48896-par-apdrosinasanas-ligumu#p55) noteikumi, Komisija ir tiesīga uzlikt apdrošinātājam soda naudu līdz 14 200 *euro*."

3. Izslēgt XXII nodaļu.

4. Izslēgt XXV nodaļu.

5. Papildināt pārejas noteikumus ar 28. punktu šādā redakcijā:

"28. Grozījumi šā likuma 1. panta otrajā daļā un 94. panta otrajā daļā attiecībā uz atsauces aizstāšanu ar Apdrošināšanas līguma likumu, kā arī grozījumi attiecībā uz XXII un XXV nodaļas izslēgšanu stājas spēkā vienlaikus ar Apdrošināšanas līguma likumu."

Finanšu ministre

Dana Reizniece-Ozola